《槟榔》
清代·陈斗南

台湾槟榔何最美，萧笼鸡心称无比。乍啮面红发轩汗，鵔鹅风前如饮酏。

人传此果有奇功，内能疏通外养齿。犹胜波罗与椰子，多食令人厌鄙俚。

我今已客久成家，不似初来畏染指。有时食鲚苦膻腥，也须细嚼净口舐。

海南太守苏夫子，日啖一粒未为侈。红潮登颊看婆娑，未必膏粱能胜此。

作者简介：陈斗南，凤山县人。清乾隆间（1736～1795）邑诸生。生平不详，有《东宁自娱集》一卷，连横《台湾通史》艺文志中有著录。以下诗作据清修台湾方志所引辑录。